ᱣᱟᱭ. ᱮᱥ. ᱨᱟᱡᱚᱥᱮᱠᱷᱚᱨᱚ ᱨᱮᱰᱰᱤ

ᱰᱨ. ᱭᱮᱫᱩᱜᱩᱰᱤ ᱥᱚᱸᱫᱤᱛᱤ ᱨᱟᱡᱽᱥᱮᱠᱷᱚᱨ ᱨᱮᱰᱰᱤ (ᱡᱟᱱᱟᱢ ᱺ ᱘ ᱡᱩᱞᱟᱭ ᱑᱙᱔᱙ - ᱜᱩᱨ ᱺ ᱒ ᱥᱮᱯᱴᱮᱢᱵᱚᱨ ᱒᱐᱐᱙) ᱫᱚ ᱣᱟᱭ. ᱮᱥ. ᱟᱨ. ᱧᱩᱛᱩᱢ ᱛᱮ ᱦᱚᱲ ᱴᱷᱮᱱ ᱵᱷᱟᱹᱜᱤ ᱩᱯᱨᱩᱢ ᱢᱮᱱᱟᱜ ᱛᱟᱭᱟ ᱾ ᱥᱮᱨᱢᱟ ᱒᱐᱐᱔ ᱠᱷᱤᱱ ᱒᱐᱐᱙ ᱫᱷᱟᱹᱨᱤᱡ ᱟᱱᱫᱷᱨᱚ ᱯᱨᱚᱫᱮᱥ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱸᱜᱽᱨᱮᱥ ᱯᱟᱨᱴᱤ ᱨᱤᱱᱤᱡ ᱥᱚᱦᱮᱛ ᱮ ᱛᱟᱦᱮᱸ ᱠᱟᱱᱟ ᱾

ᱨᱟᱡᱽᱟᱹᱨᱤ ᱡᱤᱭᱚᱱ

ᱩᱱᱤ ᱫᱚ ᱠᱚᱰᱰᱚᱯᱟ ᱠᱷᱚᱱ ᱟᱨᱮ, ᱜᱮᱞ, ᱜᱮᱢᱤᱫ, ᱟᱨ ᱜᱮᱵᱟᱨ ᱟᱱᱟᱜ ᱞᱳᱠ ᱥᱚᱵᱷᱟ ᱞᱟᱹᱜᱤᱫ ᱯᱩᱱ ᱫᱷᱟᱣ ᱞᱳᱠ ᱥᱚᱵᱷᱟ ᱥᱚᱦᱮᱛ ᱮ ᱵᱟᱪᱷᱚᱱ ᱞᱮᱱᱟ ᱾ ᱯᱩᱞᱤᱵᱮᱸᱫᱩᱞᱟ ᱠᱷᱚᱱ ᱢᱚᱬᱮ ᱫᱷᱟᱣ ᱵᱤᱫᱷᱟᱱ ᱥᱚᱵᱷᱟ ᱥᱚᱦᱮᱛ ᱮ ᱵᱟᱪᱷᱚᱱ ᱞᱮᱱᱟ ᱾ ᱒᱐᱐᱓ ᱨᱮ ᱩᱱᱤ ᱫᱚ ᱯᱩᱨᱟᱹ ᱟᱱᱫᱷᱨᱚ ᱯᱨᱚᱫᱮᱥ ᱨᱮ ᱛᱟᱲᱟᱢ ᱠᱟᱛᱮᱭ ᱥᱟᱸᱜᱷᱟᱨ ᱠᱮᱫ-ᱟ ᱾ ᱒᱐᱐᱔ ᱨᱮ ᱩᱱᱤᱭᱟᱜ ᱧᱮᱞ ᱡᱚᱛᱚᱱ ᱨᱮ ᱠᱚᱸᱜᱽᱨᱮᱥ ᱫᱚ ᱵᱤᱫᱷᱟᱱ ᱥᱚᱵᱷᱟ ᱵᱟᱪᱷᱱᱟᱣ ᱮ ᱡᱤᱛᱠᱟᱹᱨ ᱞᱮᱱᱟ ᱾

ᱟᱯᱚᱱ ᱡᱤᱭᱚᱱ

ᱯᱩᱞᱤᱵᱮᱸᱫᱩᱞᱟ ᱨᱮ ᱣᱟᱭ. ᱮᱥ. ᱨᱟᱡᱟ ᱨᱮᱰᱰᱤ ᱨᱤᱱ ᱢᱚᱬᱮ ᱦᱚᱯᱚᱱ ᱠᱷᱚᱱ ᱡᱚᱛᱚ ᱠᱷᱚᱱ ᱢᱟᱨᱟᱝᱤᱡ ᱘ ᱡᱩᱞᱟᱭ ᱑᱙᱔᱙ ᱨᱮ ᱢᱤᱫ ᱤᱥᱟᱭᱤ ᱱᱟᱥᱮ ᱪᱚᱲᱟᱣᱜ ᱜᱷᱟᱨᱚᱸᱡᱽ ᱨᱮᱭ ᱡᱟᱱᱟᱢ ᱮᱱ ᱠᱷᱟᱹᱛᱤᱨ ᱩᱱᱤ ᱫᱚ ᱢᱟᱦᱟᱮᱵᱚᱯᱯᱟ ᱨᱟᱢᱯᱩᱨᱮ ᱢᱮᱰᱤᱠᱟᱞ ᱠᱚᱞᱮᱡᱽ, ᱜᱩᱞᱵᱚᱨᱜᱟ, ᱠᱚᱨᱱᱟᱴᱚᱠ ᱨᱮ ᱟᱡᱟᱜ ᱛᱤᱠᱪᱷᱟᱹ ᱨᱮᱱᱟᱜ ᱯᱚᱲᱦᱚᱱ ᱫᱚᱭ ᱯᱩᱨᱟᱹᱣ ᱠᱮᱫ-ᱟ ᱟᱨ ᱫᱚᱢᱞᱟᱢᱫᱟᱞᱩᱜᱩᱢᱟ ᱢᱤᱥᱚᱱ ᱦᱟᱥᱯᱚᱛᱟᱞ, ᱡᱚᱢᱥᱚᱞᱟᱢᱫᱩᱜᱩ, ᱨᱮ ᱰᱟᱠᱛᱚᱨ ᱞᱮᱠᱟᱛᱮᱭ ᱠᱟᱹᱢᱤ ᱠᱮᱫ-ᱟ  ᱯᱚᱲᱦᱚᱱ ᱯᱩᱨᱟᱹᱣ ᱠᱟᱛᱮ ᱠᱚᱰᱚᱯᱯᱟ ᱦᱚᱱᱚᱛ, ᱟᱱᱫᱷᱨᱚ ᱯᱨᱚᱫᱮᱥ ᱨᱮ ᱾ ᱑᱙᱗᱓ ᱨᱮ, ᱩᱱᱤ ᱫᱚ ᱨᱟᱡᱽᱟᱹᱨᱤ ᱨᱮᱭ ᱥᱮᱞᱮᱫᱚᱜ ᱞᱟᱦᱟᱨᱮ ᱢᱤᱫ ᱗᱐ ᱯᱟᱨᱠᱚᱢ ᱟᱱᱟᱜ ᱫᱷᱚᱨᱚᱢᱮᱛ ᱦᱟᱥᱯᱟᱛᱟᱞ ᱮ ᱛᱷᱟᱯᱚᱱ ᱠᱮᱫ-ᱟ ᱾ 

ᱜᱩᱨ

᱒ ᱥᱮᱯᱴᱮᱢᱵᱚᱨ ᱒᱐᱐᱙ ᱫᱚ ᱩᱱᱤᱭ ᱤᱫᱤ ᱮ ᱠᱟᱱ ᱦᱮᱞᱤᱠᱚᱯᱴᱚᱨ ᱱᱚᱞᱞᱟᱢᱚᱞᱞᱟ ᱵᱤᱨ ᱨᱮ ᱟᱫ ᱮᱱᱟ ᱾ ᱓ ᱥᱮᱯᱴᱮᱢᱵᱚᱨ ᱨᱮᱱᱟᱜ ᱥᱮᱛᱟᱜ ᱨᱮ ᱠᱩᱨᱱᱩᱞ ᱠᱷᱚᱱ ᱔᱐ ᱱᱳᱴᱤᱠᱚᱞ ᱢᱤᱞ ᱨᱮᱱᱟᱜ ᱥᱟᱺᱜᱤᱧ ᱨᱮ ᱨᱩᱫᱽᱨᱚᱠᱳᱸᱰᱟ ᱵᱩᱨᱩ ᱨᱮ ᱩᱱᱤᱭᱟᱜ ᱜᱷᱟᱹᱞ ᱟᱠᱟᱱ ᱦᱚᱲᱢᱚ ᱧᱟᱢ ᱮᱱᱟ ᱾ ᱩᱱᱤ ᱥᱟᱶ ᱦᱮᱞᱤᱠᱚᱯᱴᱚᱨ ᱨᱮᱠᱚ ᱪᱟᱞᱟᱜ ᱠᱟᱱ ᱯᱩᱱ ᱮᱴᱟᱜ ᱦᱚᱲ ᱦᱚᱸ ᱠᱚ ᱜᱚᱡ ᱮᱱᱟ ᱾ ᱩᱱᱤᱭᱟᱜ ᱟᱫ ᱟᱠᱟᱱ ᱦᱮᱞᱤᱠᱚᱯᱴᱚᱨ ᱯᱟᱱᱛᱮ ᱞᱟᱹᱜᱤᱫ ᱛᱮ ᱥᱤᱧᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱛᱚᱞᱟᱥ ᱡᱚᱥ ᱠᱚ ᱪᱟᱞᱟᱣ ᱞᱮᱫ-ᱟ ᱾

ᱥᱤᱧᱚᱛᱤᱭᱟᱹ ᱢᱟᱨᱟᱝ ᱢᱚᱱᱛᱨᱤ ᱟᱹᱢᱟᱹᱞᱤ ᱫᱚ ᱓ ᱥᱮᱯᱴᱮᱢᱵᱚᱨ ᱥᱮᱛᱟᱜ ᱨᱮ ᱦᱮᱞᱤᱠᱮᱯᱴᱚᱨ ᱟᱜ ᱵᱟᱹᱲᱤᱡ ᱜᱷᱚᱴᱚᱱ ᱦᱩᱭᱩᱜ ᱨᱮᱱᱟᱜ ᱟᱨ ᱡᱚᱛᱚ ᱥᱟᱸᱜᱷᱟᱨᱤᱭᱟᱹ ᱠᱚᱣᱟᱜ ᱜᱩᱡᱩᱜ ᱨᱮᱱᱟᱜ ᱮ ᱴᱷᱟᱹᱣᱠᱟᱹ ᱠᱮᱫ-ᱟ ᱾ ᱢᱮᱱᱮᱛ ᱨᱮᱰᱰᱤ, ᱩᱱᱤᱭᱤᱡ ᱪᱤᱯ ᱥᱮᱠᱨᱮᱴᱟᱨᱤ ᱯᱤ. ᱥᱩᱵᱽᱨᱚᱢᱚᱱᱭᱚᱢ, ᱢᱩᱬᱩᱛ ᱨᱩᱠᱷᱤᱭᱟᱹ ᱟᱹᱭᱛᱣᱟᱱ ᱮ.ᱮᱥ.ᱥᱤ ᱵᱮᱥᱞᱮ ᱥᱟᱶᱛᱮ ᱠᱮᱯᱴᱮᱱ ᱮᱥ. ᱠᱮ. ᱵᱷᱟᱴᱤᱭᱟ ᱾ ᱯᱩᱞᱤᱥ ᱰᱟᱭᱨᱮᱠᱴᱚᱨ ᱡᱮᱱᱮᱨᱟᱞ ᱫᱚᱭ ᱢᱮᱱ ᱠᱮᱫ-ᱟ ᱡᱮ ᱜᱚᱡ ᱦᱚᱲᱢᱚ ᱫᱚ ᱢᱟᱹᱱ ᱢᱟᱱᱚᱛ ᱥᱟᱶᱛᱮ ᱤᱫᱤ ᱦᱩᱭ ᱮᱱᱟ ᱟᱨ ᱞᱩᱜᱽᱲᱤ ᱠᱚ ᱦᱚᱛᱮᱛᱮ ᱩᱱᱠᱩᱣᱟᱜ ᱩᱨᱩᱢ ᱨᱮᱱᱟᱜ ᱛᱟᱦᱮᱸ ᱠᱟᱱᱟ ᱾ ᱠᱩᱨᱱᱩᱞ ᱢᱮᱰᱤᱠᱟᱞ ᱠᱚᱞᱮᱡᱽ ᱨᱮ ᱡᱚᱛᱚ ᱜᱚᱡ ᱦᱚᱲᱢᱚ ᱠᱚ ᱯᱚᱥᱴ ᱢᱟᱨᱴᱚᱱ ᱞᱮᱫ-ᱟ ᱾

 ᱥᱟᱹᱠᱷᱭᱟᱹᱛ 

ᱵᱟᱦᱨᱮ ᱡᱚᱱᱚᱲ